Siboni var elev af [[J.P.E. Hartmann]] og af [[Ignaz Moscheles]] og [[Moritz Hauptmann]] i [[Leipzig]]. Han deltog som dansk [[frivillig]] i [[Treårskrigen]] mod [[Slesvig-Holsten|Slesvigholstenerne]], studerede derefter flere år i [[Wien]], hvorefter han nedsatte sig i København. 1865—83 var han [[Peter Heise]]s efterfølger som musiklærer ved [[Sorø Akademi]]. Af hans talrige kompositioner skal nævnes [[opera]]erne ''Carl II's Flugt'' ([[Det Kongelige Teater]] 1861) og ''Loreley'', et ''[[Stabat mater]]'', [[Koncert (komposition)|koncert]][[drama]]et ''Stormen paa Kjøbenhavn'' og andre [[kor]]værker, deriblandt ''Slaget ved Murten'', 2 [[symfoni]]er, [[ouverture]]r, en række værker for [[kammermusik]], desuden forskellig [[klavermusik]] og [[sang]]e.
Personbillede_savnes Historie